རྡོར་སེམས་ཐུགས་ཀྱི་སྒྲུབ་པ་ལསཿཚོགས་བསགས་སྒྲུབ་པའི་མན་ངག་བཞུགས་སོ
ཚོགས་བསགས་སྒྲུབ་པའི་རིམ་པ་ནིཿཕུན་ཚོགས་ཡོ་བྱད་ཀུན་ལྡན་པས།གཙང་མའི་སྟེགས་བུ་རེ་ཁཱ་ལྔསཿའདྲབ་མ་བརྒྱད་པའི་མ་དྷ་ལ་བྲིཿདབུས་སུ་ཟུར་དྲུག་ཤེལ་རྡོ་བཀོདཿམེ་ཏོག་སྤོས་དང
མར་མེ་དང་བདུད་རྩིར་བཅས་པའི་མཆོད་པ་བཤམཿདེར་ནི་ཏིང་འཛིན་དཀྱིལ་འཁོར་བསྐྱེདཡེ་ཤེས་འཁྱེར་ལོ་དགུག་དང་དབངཿསྔོན་བཞིན་ཏུ་ནི་ཡང་དག་བྱཿརྡུལ་སྙེད་ལུས་སྦྲུལ་ཕྱག
འཚལ་ཞིངརབ་སྤར་མཆོད་པ་འདི་ལྟར་འབུལཿཨོཾ་དཔག་མེད་དམ་མཁའི་ཁམས་ཉིད་ལསཿམཆོད་སྤྲིན་བསམ་ཡས་ལྷུན་གྲུབ་པཿམེ་ཏོག་བདུག་པ་མར་མེ་དང་ཿདྲི་མཆོག་ཞལ
ཟས་རོལ་མོ་དང་།ཿགཟུགས་སྤ་དྲི་རོ་རེག་བྱ་ཆོསསོ་སོའི་ལྷ་མོའི་རོལ་པར་བཅསཿརབ་འབྱམས་ནམ་མཁའི་ཁྱོན་བཀང་སྟེཿགུས་པའི་བྱོ་ཡིས་དབུལ་བར་བགྱིཿཨོཾ་པ་ན་པེ་ནུ་སུ་ར་ཏ་ཏི་པུ

སརྦ་ཏ་ཐཱ་ག་ཏ་ས་མ་ཡོ་གེ་སྲིདྡྷི་རཱུ།མ་ཧཱ་པཱུ་ཛ་པྲ་ཏཱིཙྪ་ཧོཿམཚན་ལྡན་བདེ་བའི་རྒྱན་ལྡན་པའིཿམི་མོ་རྣམས་ཀྱི་རེག་བྱའི་མཆོགཿབྱིན་གྱིས་རློབས་ཤིག་རྣལ་འབྱོར
ཚོགསཿགསང་མཆོག་བདེ་བའི་གནས་ལ་རོལཿམ་ཧཱ་སུ་ཁ་བོ་དྷི་ཙིཏྟ་ཨ་ལ་ལ་ཧོཿགཙང་སྨེའི་དྲི་རྟོག་ཀུན་བྲལ་བའིཿར་སཱ་ཡ་ན་སྨན་ཆེན་པོཿཉེན་མོངས་ཆགས་པའི་རཀྟ་བཅསཿམཉམ
པ་ཆེན་པོར་བཞེས་སུ་གསོལཿམ་ཧཱ་སརྦ་པཉྩ་ཨ་མྲྀ་ཏ་ཨ་ལ་ལ་ཧོཿཤ་ལྔ་བདུད་རྩིའི་སྙིང་པོ་ཅ་ནཿབཟའ་བཅའ་བཏུང་བའི་ཚོགས་ལྡན་པའིཿད་མ་རྫས་མཆོག་གི་གཏོར་མ་འདིཿགཉིས་སུ་མེད་པར
བཞེས་སུ་གསོལཿམ་ཧཱ་བ་ལིཾ་ཏ་ཁ་ཁ་ཁཱ་ཧི་ཁཱ་ཧིཿགཞན་ཡང་ཇི་སྙེད་མཆོད་པས་མཆོདཿཨོཾ་བླ་མ་དཔལ་ལྡན་རྡོ་རྗེ་སེམསཿབདེ་ཆེན་ཡེ་ཤེས་ལྔ་ཡི་བདགཿདཀྱིལ་འཁོར་ཀུན་གྱི་བྱེད་པོ་མཆོག
དེ་ལ་བདག་ནི་ཕྱག་འཚལ་ལོ།དྲི་མེད་སྟོན་ཀའི་ཟླ་བའི་མདོགརྡོ་རྗེ་དང་ནི་དྲིལ་བུ་འཛིནཿབདེ་ཆེན་སྙེམས་མར་མཉམ་སྦྱོར་བའིཿསེམས་དཔའ་རྡོ་རྗེ་ཁྱོད་ལ་བསྟོད།ཿགང་གི་མཚན་ཙམ་འཛིན
པས་ཀྱང་།ནངག་སོགས་ངན་སོང་གི།སྡུག་བསྔལ་ཐམས་ཅད་སྐྱོབ་མཛད་པཿམགོན་པོ་ཁྱོད་ལ་ཕྱག་འཚལ་བསྟོདཿཅེས་བསྟོད་བཟླས་པའི་རྣལ་འབྱོར་ནི།བདག་ཐུགས་སྔགས་ཀྱི་འོད

ཟེར་གྱིས།མདུན་གྱི་ས་བོན་སྔགས་བཅས་བསྐུལ།སྤྲོ་བསྡུས་བསགས་སྦྱངས་དོན་བྱས་བསྒོམཿསྔར་བཞིན་བཟླས་པ་ཡང་དག་བྱ།དེ་ནས་ཕྲིན་ལས་བསྐུལ་བ་ནིཿཨོཾ་དཔལ་ལྡན་རྡོ་རྗེ་སེམས
དཔའ་ཀྱེཿབདག་ལ་རྗེས་སུ་ཆགས་པར་མཛོདཿསྱེ་རྒན་དང་འཆི་བ་སོགས།ཿའཇིགས་རུང་སྲིད་པའི་སྡུག་བསྔལ་ལསཿམགོན་པོ་ཁྱོད་ཀྱིས་བདག་སྐྱོབས་ཤིགཿསྡིག་པ་ཀུན་ལས་རྣམ་གྲོལ་ཞིང་
ཡང་དག་ཡེ་ཤེས་སེམས་དཔའ་ཆེའིཿསྐུ་གསུང་ཐུགས་སུ་བདག་སྒྲུབ་ཤིགཿས་མ་ཡ་སིདྡྷི་ཨ་ལ་ལ་ཧོཿཞེས་གསོལ་ཚོགས་ཀྱི་དགའ་བ་དང་ཿཀུན་ཏུ་རུ་ལི་སྦྱོར་ལྡན་པསཿརྡོ་རྗེའི་གླུ་དང་གར་བྱའོ།།ཡེ་
ཤེས་གཤེགས་ཤིང་སྤྲུལ་པ་བསྡུཿསྒྲུབ་པའི་ལས་རིམ་ཡང་དག་གོཿས་མ་ཡཿརྒྱ་རྒྱུ་རྒྱཿའགྲོ་འདུལ་གཏེར་བདག་གླིང་བས་ང་མ་ཤོད་གནམ་ལྕགས་བྲག་ནས་སྤྱན་དྲངས་པའོ།།།